KOMMISSIONENS FORORDNING (EF) Nr. 858/96 af 10. maj 1996 om åbning og forvaltning af EF-toldkontingenter, der er konsolideret i GATT, for frugter og grøntsager, også forarbejdede, fra 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 25, stk. 1,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (3), senest ændret ved Kommissionens forordning (EF) nr. 2314/95 (4), særlig artikel 12, stk. 1,

under henvisning til Rådets forordning (EF) nr. 3093/95 af 22. december 1995 om fastsættelse af de toldsatser, som Fællesskabet skal anvende som følge af forhandlingerne i henhold til artikel XXIV, stk. 6, i GATT efter Finlands, Sveriges og Østrigs tiltrædelse af Den Europæiske Union (5), særlig artikel 5, og

ud fra følgende betragtninger:

I forbindelse med den landbrugsaftale, der blev indgået efter de multilaterale handelsforhandlinger i Uruguay-rundens regi (6), forpligtede Fællesskabet sig til på visse betingelser at åbne EF-toldkontingenter med nedsat told for en række frugter og grøntsager, også forarbejdede;

listen over EF-toldkontingenter, der er konsolideret i GATT, blev udvidet ved forordning (EF) nr. 3093/95;

adgang til visse toldkontingenter sker på betingelse af, at Fællesskabets toldmyndigheder forelægges et ægthedscertifikat, der udstedes af oprindelseslandets myndigheder, og som attesterer, at produkterne opfylder visse krav;

Fællesskabet skal som følge af sine internationale forpligtelser træffe afgørelse om åbning af toldkontingenter for de produkter, der er anført i bilaget til denne forordning; alle importører i Fællesskabet bør have lige og fortsat adgang til kontingenterne, og de toldsatser, der er fastsat for kontingenterne, bør anvendes for alle indførsler af de pågældende produkter i alle medlemsstater, indtil kontingenterne er opbrugt; med henblik på en effektiv fælles forvaltning af kontingenterne bør medlemsstaterne dog kunne trække de mængder, der svarer til de faktiske indførsler, på kontingentmængderne; denne form for forvaltning kræver et snævert samarbejde mellem medlemsstaterne og Kommissionen, som skal kunne følge, hvordan kontingentmængderne opbruges, og underrette medlemsstaterne herom;

de toldkontingenter, der er fastsat i nævnte aftaler, skal åbnes for 1996 og fremover; de særlige betingelser for, at de toldlempelser, der er fastsat i bilagene til denne forordning, kan ydes, bør fastlægges nærmere;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager;

Forvaltningskomitéen for Frugt og Grøntsager har ikke afgiver udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

For de i bilagene anførte produkter anvendes hvert år de nedsættelser af værditoldelementet af tolden for EF-toldkontingenter i de perioder og efter de bestemmelser, der er fastsat i denne forordning og bilagene hertil.

Artikel 2

1. Kommissionen træffer alle de administrative foranstaltninger, der er nødvendige for, at de i artikel 1 nævnte kontingenter kan forvaltes effektivt.

2. Indgiver en importør i en medlemsstat en angivelse til fri omsætning med ansøgning om adgang til toldkontingentet for et produkt, der er omfattet af denne forordning, og godkender toldmyndighederne angivelsen, trækker medlemsstaten en mængde svarende til dens behov på kontingentmængden og underretter Kommissionen herom.

Ansøgninger om trækninger med angivelse af datoen for godkendelse af angivelserne fremsendes straks til Kommissionen.

Kommissionen tildeler trækningerne i forhold til datoen for toldmyndighedernes godkendelse af angivelserne til fri omsætning, for så vidt restmængden tillader det.

3. Udnytter en medlemsstat ikke de mængder, der er trukket, tilbagefører den snarest muligt mængderne til den pågældende kontingentmængde.

4. Er de mængder, der ansøges om, større end restmængden af toldkontingentet, tildeles der mængder i forhold til ansøgningerne. Medlemsstaterne underrettes om, hvilke mængder der er trukket.

Artikel 3

Medlemsstaterne og Kommissionen indgår et snævert samarbejde for at sikre, at forordningens bestemmelser overholdes.

Artikel 4

Hver medlemsstat sikrer importørerne lige og fortsat adgang til toldkontingenterne, så længe restmængderne tillader det.

Artikel 5

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 49 af 27. 2. 1986, s. 1.

(4) EFT nr. L 233 af 30. 9. 1995, s. 69.

(5) EFT nr. L 334 af 30. 12. 1995, s. 1.

(6) EFT nr. L 336 af 23. 12. 1994, s. 22.

BILAG I

>TABELPOSITION>

BILAG II

>TABELPOSITION>

1. Ved anvendelse af dette bilag forstås ved:

a) »appelsiner af høj kvalitet«, appelsiner med de for sorten typiske kendetegn; de skal være modne, faste og velformede og i det mindste have en god farve, en smidig struktur og være fri for råd; de må ikke have uhelede sprækker i skrællen eller en hård eller tør skræl eller udvækster på skrællen eller vækstrevner i skrællen; de skal være fri for stødpletter (undtagen som følge af almindelig håndtering eller emballering), tørke- eller fugtskader, store eller frembrydende hår, folder, ar, oliepletter, skæl, solskold, snavs og andre fremmedlegemer; de skal være fri for sygdomme, insekter og skader af mekaniske eller andre årsager; frugter, der ikke opfylder disse krav, må i den enkelte forsendelse højst udgøre 15 %; de 15 % omfatter højst 5 % mangler, der medfører alvorlige skader, og disse 5 % må højst omfatte 0,5 % råd

b) »citrushybrider, benævnt »Minneolas««, citrushybrider af sorten Minneola (Citrus paradisi Macf. CV Duncan og Citrus Reticulata blanca, CV Dancy)

c) »appelsinsaft, koncentreret, frosset, med en koncentrationsgrad på 50° Brix og derunder«, appelsinsaft med en densitet ved 20 °C på 1,229 g/cm³ og derunder.

2. Adgang til de i dette bilag fastsatte toldkontingenter sker på betingelse af:

- enten at der sammen med angivelsen til fri omsætning forelægges et ægthedscertifikat, der er udstedt af myndighederne i et af de i bilag IIb nævnte oprindelseslande, og som svarer til en af de i bilag IIa viste blanketter og attesterer, at de deri anførte produkter har de i stk. 1 beskrevne særlige kendetegn

- eller at der, hvad angår koncentreret appelsinsaft, forud for indførslen forelægges Kommissionen en generel attest, hvorved oprindelseslandets myndigheder attesterer, at koncentreret appelsinsaft, der fremstilles i dette land, ikke indeholder saft af blodappelsiner. Kommissionen underretter medlemsstaterne herom, så at de kan underrette deres toldmyndigheder.

ANEXO IIa - BILAG IIa - ANHANG IIa - ÐÁÑÁÑÔÇÌÁ ÉÉá - ANNEX IIa - ANNEXE IIa - ALLEGATO IIa - BIJLAGE IIa - ANEXO IIa - LIITE IIa - BILAGA IIa

MODELOS DE CERTIFICADO

MODELLER TIL CERTIFIKAT

MUSTER DER BESCHEINIGUNGEN

ÕÐÏÄÅÉÃÌÁ ÐÉÓÔÏÐÏÉÇÔÉÊÏÕ

MODEL CERTIFICATES

MODÈLES DE CERTIFICAT

MODELLI DI CERTIFICATO

MODELLEN VAN CERTIFICAAT

MODELOS DE CERTIFICADO

TODISTUSMALLEJA

FÖRLAGOR TILL INTYG

>REFERENCE TIL EN FILM>

>REFERENCE TIL EN FILM>

>REFERENCE TIL EN FILM>

ANEXO IIb - BILAG IIb - ANHANG IIb - ÐÁÑÁÑÔÇÌÁ ÉÉâ - ANNEX IIb - ANNEXE IIb - ALLEGATO IIb - BIJLAGE IIb - ANEXO IIb - LIITE IIb - BILAGA IIb

>TABELPOSITION>